stanford-oval/wikipedia huggingface dataset:
Dominica yleisurheilun maailmanmestaruuskilpailuissa

| Sija |        |        |        | Yhteensä |
| --- | --- | --- | --- | --- |
| 99. | 0 | 0 | 1 | 1 |
Dominica on saavuttanut yleisurheilun maailmanmestaruuskilpailuissa yhden mitalin. Jerome Romain sijoittui miesten kolmiloikassa pronssille Göteborgissa 1995. Kaksi vuotta myöhemmin Ateenan MM-kisoissa hän sijoittui kuudenneksi. Thea LaFond sijoittui naisten kolmiloikassa viidenneksi sekä Eugenessa 2022 että Budapestissä 2023. Muita MM-kilpailuissa pistesijoille eli kahdeksan parhaan joukkoon yltäneitä urheilijoita maalla ei ole.
Edwin Frazier

| Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Maa:   Yhdysvallat> Miesten jääkiekko. |
| --- | --- | --- | --- |
|  Hopeaa | Lake Placid 1932 |  |  |
| MM-kilpailut  | MM-kilpailut  | MM-kilpailut  |  |
|  Hopeaa | Puola 1931 |  |  |
Edwin Hartwell ”Ted” Frazier (21. tammikuuta 1907 Stoneham, Massachusetts – 2. marraskuuta 1971 Wilmington, Massachusetts) oli yhdysvaltalainen jääkiekkomaalivahti ja olympiamitalisti.
Frazier kuului Yhdysvaltain miesten maajoukkueen kokoonpanoon sen saavuttaessa olympiahopeaa Lake Placidissa 1932 ja MM-hopeaa Puolassa 1931.
Aiheesta muualla

Edwin Frazier Kansainvälinen olympiakomitea. (englanniksi)
Dioncophyllaceae

| Dioncophyllaceae |
| --- | --- |
 Triphyophyllum peltatum
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Lahko::  Caryophyllales
Heimo::  Dioncophyllaceae  Airy Shaw, nom. cons.
Suvut
 Dioncophyllum  Habropetalum  Triphyophyllum 
Katso myös
   Dioncophyllaceae Wikispeciesissä   Dioncophyllaceae Commonsissa 
Infobox OKNimi-testi OK: 
Dioncophyllaceae on pieni kasviheimo, joka kuuluu koppisiemenisten Caryophyllales-lahkoon.
Tuntomerkit

Heimon kasvit ovat kiipeileviä köynnöksiä tai harvemmin pensaita, joiden ensimmäiset lehdet sijaitsevat ruusukkeisesti ja ovat pitkiä. Kiipeilevään vaiheeseen kasvaneen kasvin lehtilavan kärjessä on parilliset tarttumakoukut. Kukissa on 10–30 hedettä ja kahden tai viiden yhteen kasvaneen emilehden muodostama kehänalainen sikiäin. Luotit ovat pistemäisiä tai pallomaisia, jopa höyhenmäisiä, kuten suvussa Triphyophyllum. Sikiäimessä on paljon pitkävartisia siemenaiheita laitaistukoissa. Hedelmä on kota, joka avautuu ennen kuin siemenet ovat täysin kypsyneet. Siemenet ovat litteitä, nuorina vihreitä ja leveäsiipisiä.
Levinneisyys

Heimo kasvaa trooppisessa Länsi-Afrikassa.
Luokittelu

Heimoon kuuluu kolme yksilajista sukua. Lajit ovat:
Dioncophyllum thollonii Baill.
Habropetalum dawei (Hutch. & Dalziel) Airy Shaw
Triphyophyllum peltatum (Hutch. & Dalziel) Airy Shaw
Lajilla Triphyophyllum peltatum on nuoruusvaiheessaan joitakin lehtiä, joissa on lyhyt lapa ja keskisuonen kohdalla lavan alapinnalla rauhaskarvoja. Lapa on nuorena kiertynyt alaspäin kuten Drosophyllum-suvussa. Tässä vaiheessa kasvi saattaa pyydystää hyönteisiä. Lajilla Dioncophyllum thollonii on hyvin vaihtelevanlainen hetiö. Heteitä voi olla viisi kohdakkain terälehtien kanssa, tai niitä voi olla kymmenen tai jopa noin 27.
Dioncophyllaceae-heimon systemaattinen asema on ollut vaihteleva eri luokitusjärjestelmissä. Cronquist (1981) vei sen Violales-lahkoon, Takhtajan (1997) taas omana lahkonaan Dioncophyllales ylälahkoon Theanae. Nykyään sen lähimpänä sukulaisena pidetään heimoa Ancistrocladaceae, jonka sisaruspari se on Caryophyllales-lahkon evoluutiopuussa. Näiden kahden heimon muodostaman kladin luonteenomaisia piirteitä ovat puuvartisuus, liaanimaisuus ja eräät anatomiset yksityiskohdat korkkijällessä, lehtiruodissa ja ilmarakotyypissä.
Aiheesta muualla

http://delta-intkey.com/angio/www/dioncoph.htm (Arkistoitu – Internet Archive) (tuntomerkkejä)
http://www.plantsystematics.org/taxpage/0/family/Dioncophyllaceae.html (piirroskuva)
Lämpövoimakone

Figure 1: Lämpövoimakoneen kaavio
Lämpövoimakone on voimakone, jossa lämpöä muutetaan mekaaniseksi energiaksi. Lämpö tuotetaan useimmiten palamisen tuloksena, kuten polttomoottoreissa. Lämpö voidaan kuitenkin tuottaa muutenkin, esimerkiksi auringon avulla tai ydinenergialla. Yleinen periaate lämpövoimakoneissa on, että lämmöllä saadaan aikaan kaasun laajeneminen, joka sitten muutetaan mäntien tai turbiinien avulla mekaaniseksi liikkeeksi. Lämpövoimakoneiden työkiertoja on kuvattu useita, joista osa on vain teoreettisia.
Termodynaamisesti lämpövoimakone on termodynaaminen systeemi, joka muuttaa lämpöä mekaaniseksi työksi hyödyntäen lämpölähteen ja ympäristön lämpötilaeroa. Lämpö siirtyy lämmönsiirtimen ja moottorin työtilan kautta ympäristöön, jolloin osa lämmöstä saadaan muutettua mekaaniseksi työksi väliaineen, yleensä kaasun tai nesteen avulla. Lämpövoimakoneelle määritetään terminen hyötysuhde.
Yleistä

Lämpövoimakoneet ja teoreettiset työkierrot sekoitetaan usein. Olemassa olevaa konetta sanotaan moottoriksi, höyrykoneeksi tai -turbiiniksi. Teoreettisista malleista käytetään nimitystä työkierto, esimerkiksi otto-työkierto.
Termodynamiikassa lämpövoimakoneet usein kuvataan vakioituneina malleina, kuten otto-työkiertona. Teoreettista mallia voidaan tarkentaa ja todentaa toimivasta moottorista saadulla mittaustiedolla. Koska harvat toteutetut lämpövoimakoneet vastaavat täysin termodynaamisia mallejaan, voidaan sanoa termodynaamisen mallin olevan ideaalisen koneen työkierto. Joka tapauksessa lämpövoimakoneiden ymmärtäminen edellyttää teoreettisen (mahdollisesti yksinkertaistetun tai idealisoidun) mallin, käytännön mekaanisen toteutuksen erityispiirteiden ja näiden erojen ymmärtämistä.
Yleisesti voidaan todeta, että mitä suurempi lämpötilaero on lämpölähteen ja ympäristön välillä, sitä suurempi terminen hyötysuhde on saavutettavissa. Maapallolla ympäröivä lämpötila rajoittuu ympäristön lämpötilaan 300 K, joten termisen hyötysuhteen parantaminen keskittyy lämpölähteen lämpötilan nostamiseen rakennemateriaalien rajoissa. Lämpövoimakoneen maksimaalinen terminen hyötysuhde on verrannollinen maksimilämpötilalla jaettuun maksimilämpötilan ja loppulämpötilan erotukseen, kun kaikki lämpötilat on ilmaistu absoluuttisina asteina eli Kelvineinä.
Erilaisten esitettyjen tai olemassa olevien lämpövoimakoneiden hyötysuhde vaihtelee välillä 3 % (Merilämpövoimala, jossa siis 97 % hukkaa) bensiinikäyttöisten autojen 25 %, hiilivoimalaitosten 45 % ja kombivoimalaitosten 60 %. Kaikkien näiden prosessien tehokkuus perustuu niissä saavutettuun lämpötilan laskuun.
Merilämpövoimala hyödyntää meriveden pinnan ja syvän veden lämpötilaeroja, joten tehokkuuden täytyy olla alhainen. Kombivoimalaitoksessa maakaasulla saavutetaan 1 530 °C:n lämpötila ja saavutetaan lähes 1 500 °C:n lämpötilan pudotus, jolloin terminen hyötysuhde on hyvä.
Erilaisia lämpövoimakoneita > Faasimuutos-työkiertoja

Näissä työkierroissa väliaineena ovat neste ja kaasu. Kone hyödyntää nesteiden kaasuuntumiseen tarvittavaa lämpöä.
Rankine-työkierto, (klassinen höyrykone)
Regeneroiva työkierto, (Rankine-työkiertoa tehokkaampi höyrykone)
Höyrystä nesteeksi -työkierto, (Juoppolintu; keinuva lasilintu, joka kastaa nokkaansa nesteeseen eräänlaisena ikiliikkujana, Injektori)
Nesteestä kiinteäksi -työkierto, (Routa, joka nostaa kiviä.)
Kiinteästä kaasuksi -työkierto (Kuivajäätykki; Kuivajää sublimoituu kaasuksi.)
Erilaisia lämpövoimakoneita > Puhtaasti kaasuprosessit

Näissä työkierroissa väliaine pysyy kaasumaisena ilman faasimuutoksia:
Carnot-työkierto on ideaalinen prosessi, jota parempaa ei voida tehdä.
Ericsson-työkierto ulkoisesti kuumennettava kone
Stirling-työkierto, lämpöakustiset laitteet)
Polttomoottorit:
Otto-työkierto (Kaasu- ja bensiinimoottorit)
Diesel-työkierto (Dieselmoottorit)
Atkinson-työkierto on polttomoottori, jossa imuilma on normaalia pidempään auki. Tällöin saavutetaan parempi hyötysuhde, mutta heikompi vääntömomentti. Nykyaikaisissa hybridiautoissa hyödynnetään tätä.
Brayton-työkierto tai Joule-työkierto, alkujaan Ericsson-työkierto, (kaasuturbiini)
Lenoir-työkierto (sysäysputkimoottori)
Miller-työkierto
Erilaisia lämpövoimakoneita > Sähköiset työkierrot

lämpösähköinen työkierto
Terminen emissio
Erilaisia lämpövoimakoneita > Magneettiset työkierrot

Lämpömagneettinen moottori, jota ehdotti Nikola Tesla. Siinä hyödynnetään magneettisuuden katoamista kuumista kappaleista. Kone on jäänyt teoreettiseksi.
Erilaisia lämpövoimakoneita > Jäähdytyskoneiden työkierrot

Jäähdytyskone on lämpöpumppu eli käänteisesti toimiva lämpövoimakone, jossa tehdään työtä lämpötilaeron saavuttamiseksi. Monia lämpövoimakoneiden työkiertoja voidaan käyttää jäähdyttämiseen paitsi polttomoottorien.
Höyrystin-kompressorijäähdytin, normaalit lämpöpumppu- ja jääkaappiratkaisut.
Stirling-kryojäähdytin
Absorptiopumppu
Aiheesta muualla

Selvitys ORC (Organic Rankine Cycle) prosessin hyödyntäminen osana metsäteollisuuden tarvitsemia laitteita ja järjestelmiä, Loppuraportti, 24.11.2010[vanhentunut linkki] (pdf)
Video of Stirling engine running on dry ice (Arkistoitu – Internet Archive) (englanniksi)
Heat Engine
Webarchive backup: Refrigeration Cycle Citat: "...The refrigeration cycle is basically the Rankine cycle run in reverse..."
Red Rock Energy Solar Heliostats: Heat Engine Projects Citat: "...Choosing a Heat Engine..."
The gyroscope combustion motor (Arkistoitu – Internet Archive)
The external combustion air engine
Super-efficient Atkinson-Diesel Cycle (Arkistoitu – Internet Archive)
Erilaisia lämpövoimakoneita esitelty laajemmin. Harrasteblogi
Dick Purtan

Dick Purtan (oik. Paul Purtan) on yhdysvaltalainen radiopersoona, joka on työskennellyt suurimman osan urastaan detroitilaisilla radioasemilla.
Purtan aloitti uransa Syracusessa ja Cincinnatissa ennen siirtymistään detroitilaiselle WKNR-asemalle. Tässä vaiheessa hän vaihtoi nimensä Dick Purtaniksi välttyäkseen sekoittumasta aseman toisen samannimisen työntekijän kanssa. WKNR:n jälkeen Purtan on työskennellyt myös detroitilaisilla WXYZ-, WKQI- ja WOMC-asemilla.
Dick Purtan nimettiin Radio Hall of Fameen vuonna 2004. Hänet on nimetty myös NAB Hall of Fameen.
Aiheesta muualla

Oldies 104.3 WOMC - Purtan's People
Dick Purtan Radiothon for the Salvation Army, 2008[vanhentunut linkki]
Days Gone

| Days Gone |
| --- | --- |

Kehittäjä:  Sony Bend
Julkaisija:  Sony Interactive Entertainment
Jakelija:  PlayStation Store, Steam, Epic Games Store ja GOG.com
Ohjaaja:  Jeff Ross
Käsikirjoittaja:  John Garvin
Säveltäjä:  Nathan Whitehead
Pelimoottori:  Unreal Engine 4
Julkaistu:   26. huhtikuuta 2019
Lajityyppi:  selviytymiskauhupeli
Pelimuoto:  yksinpeli
Ikäluokitus:  CERO: Z (alkaen 18 vuotta)  ESRB: Alkaen 17 vuotta  PEGI 18  USK 18 
Alusta:  PlayStation 4
Lisenssi:  Suljettu lisenssi
Jakelumuoto:  Blu-ray-levy ja digitaalinen jakelu
Lisää peliartikkeleitaVideopelien teemasivulla
Infobox OK  : 
Days Gone on Sony Bendin kehittämä ja Sonyn julkaisema selviytymiskauhupeli. Peli on julkaistu PlayStation 4:lle 26. huhtikuuta 2019.
Pelaaminen

Peli on avoimeen pelimaailmaan sijoittuva post-apokalyptinen selviytymiskauhupeli, jonka päähahmo on motoristi nimeltä Deacon St. John.
Kehitys

Peli on ollut kehityksessä yli viisi vuotta ja päähahmoa on muutettu hahmoon suhtautumisen parantamiseksi. Hahmo kehittyy pelin aikana, mutta käsikirjoittajan mukaan kukaan ei halua käyttää pitkää aikaa epämiellyttävän hahmon parissa, mistä johtuen hahmoa on muutettu.
Peli käyttää Unreal Engine 4 -pelimoottoria. Pelissä on dynaaminen vuorokauden ajan ja säätilan vaihtelu.
Vastaanotto

Peli on saanut V2.fin arvostelussa 4,5/5 tähteä.
Peli on saanut IGN:n arvostelussa arvosanaksi 6.5/10. Peliä kehuttiin jännittävistä kohtaamisista zombilaumojen kanssa, kun taas kritisointia sai muun muassa toistuvat tehtävät ja sivutehtävien yksinkertaisuus.
Peli on saanut GameSpotin arvostelussa arvosanaksi 5/10.
Ääninäyttelijät

| 0 | 1 | 2 |
| --- | --- | --- |
|  Sam Witwer  | … |  Deacon St. John    |
|  Jim Pirri  | … |  William 'Boozer' Gray    |
|  Courtnee Draper  | … |  Sarah Whitaker    |
|  Nishi Munshi  | … |  Rikki Patel    |
|  Jason Spisak  | … |  Raymond 'Skizzo' Sarkoski    |
|  Bernardo De Paula  | … |  Lt. James O'Brian    |
|  Daniel Riordan  | … |  Colonel Matthew Garret    |
|  DeeDee Rescher  | … |  Ada 'Tuck' Tucker    |
|  Eric Allan Kramer  | … |  Iron Mike Wilcox    |
|  Crispin Freeman  | … |  Mark 'Cope' Copeland    |
Aiheesta muualla

Days Gone Internet Movie Databasessa (englanniksi)
Kehittäjän verkkosivut (Arkistoitu – Internet Archive) (englanniksi)
Dominican jalkapallomaajoukkue

Dominican jalkapallomaajoukkue on Dominican kansainvälinen jalkapallomaajoukkue, jota hallinnoi Dominican jalkapalloliitto. Joukkue on CONCACAF:n jäsen. Joukkue ei ole koskaan päässyt jalkapallon maailmanmestaruuskisojen eikä Karibian mestaruuskisojen lopputurnaukseen.
Dolgoje (Pljussa)

| Dolgoje Долгое |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Pljussan piiri
Koordinaatit:  58°30′51″N, 29°02′25″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Tšornajan valuma-alue (Pljussa)
Laskujoki:  Dolžanka Tšornajaan
Mittaustietoja
Pituus:  9,1 km 
Leveys:  2,4 km 
Pinta-ala:  1,683 km² 
Keskisyvyys:  6,7 m 
Suurin syvyys:  21,3 m 
Valuma-alue:  18 km² 
Saaria:  1 
 fiDolgoje 
Dolgoje (ven. Долгое) on järvi Luoteis-Venäjällä Pihkovan alueen Pljussan piirissä. Järven nimi tarkoittaa pitkää, joten sen nimi voidaan suomentaa Pitkäjärvi.
Maantietoa

Järvi on 9,1 kilometriä pitkä, 2,4 kilometriä leveä ja sen pinta-ala on 1,68 neliökilometriä eli 168 hehtaaria. Se on varsin pitkä järvi, jonka muoto voidaan hahmottaa niin, että sillä on kaksi vastakkaissuntaista, 3,7 kilometriä ja 1,3 kilometriä pitkää mutta samalla kapeaa, lahtea. Järven pääaltaassa sijaitsee etelärannan tuntumassa metsäinen saari, joka on 250 metriä pitkä. Sen rinteiset rannat, jotka ovat paikoin jyrkät, ovat metsämaata tai suomaata. Rantaviiva voi olla kivinen tai hiekkainen ja järven pohjassa vuorottelevat hiekka ja muta. Järven koillisrannassa näkyy ilmakuvassa pieni hiekkaranta, jonne tulee Pogrebištšen kylästä (Погребище) tie. Hieman edellistä kylää etelämpänä sijaitsee myös kolmen kilometrin päässä sijaitseva Dolžitsyn kylä (Должицы).
Luontoarvoja

Järven valtalajeja ovat karppi ja ahven, mutta siinä esiintyy myös hauki, särki, sorva, kiiski, carassius, suutari, made, rantanuoliainen, mutakala, törö ja rapu.
Vesistösuhteita

Järvi sijaitsee Narvanjoen vesistöalueessa Pljussan valuma-alueella, jonka pääuoman Pljussan sivujoen Tšornajan valuma-alueeseen se kuuluu. Järvestä alkaa Dolžankajoki, joka on Tšornajan sivujoki. Dolžanka virtaa Dolžitsyn kylän kautta ja yhtyy Tšornajaan 1,5 kilometriä ennen sen joensuuta. Järven valuma-alueeksi ilmoitetaan joko 18 neliökilometriä  tai 16,3 neliökilometriä  lähteestä riippuen.
Huomautuksia

1 2 3 4 5  Kohteen pituus, leveys ja ympäristön kasvillisuus ja asutus on tarkistettu Google Earth-karttapalvelusta käyttäen löytyneitä järven koordinaatteja.
1 2 3 4 5 6 7  Teksti on osittain käännös venäjänkielisestä artikkelista ru:Долгое (озеро, Плюсская волость), jonka tiedot on vielä tarkistamatta muista lähteistä.
Käännös suomeksi
Driver: Parallel Lines

| Driver: Parallel Lines |
| --- | --- |

Kehittäjä:  Ubisoft Reflections
Julkaisija:  Ubisoft (Windows, Wii) Atari (PlayStation 2, Xbox)
Jakelija:  Electronic Arts, GOG.com, Steam ja Nintendo eShop
Suunnittelija:  Gareth Edmondson (Reflections Interactive) Ken Allen (Atari)
Pelisarja:  Driver
Julkaistu:  PlayStation 2NA 14. maaliskuuta 2006EU 17. maaliskuuta 2006AUS 30. maaliskuuta 2006JP 12. lokakuuta 2006 PlayStation 2NA 14. maaliskuuta 2006EU 24. maaliskuuta 2006 Windows, WiiNA 26. kesäkuuta 2007AUS 28. kesäskuuta 2007EU 29. kesäkuuta 2007
Lajityyppi:  ajopeli, kolmannen persoonan ammuntapeli
Pelimuoto:  yksinpeli
Ikäluokitus:  ESRB: M  Virheellinen ESRB-arvo PEGI: 18
Alusta:  PlayStation 2, Xbox, Microsoft Windows, Wii
Jakelumuoto:  Optinen levy, digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK : 
Driver Parallel Lines (lyhyesti DPL) on Reflections Interactiven (nykyisen Ubisoft Reflectionsin) kehittämä sekä Ubisoftin ja Atarin vuonna 2006 julkaisema kolmannen persoonan ammunta- ja ajopeli.
Pelaaminen

Pelaaja voi liikkua vapaasti avoimessa maailmassa, varastella autoja tai jopa ammuskella ympäriinsä. Uutena ominaisuutena pelaaja voi tuunata autojansa muun muassa maalaamalla, parantamalla moottoreita ja muuttamalla ulkoasua.
Juoni

Peli sijoittuu New Yorkiin, jossa liikutaan TK (The Kid) -nimisellä miehellä. Pelin alku sijoittuu vuoteen 1978, kunnes TK joutuu vankilaan. Hän pääsee vankilasta vasta vuonna 2006, jolloin hän jatkaa tehtäviään.
Aiheesta muualla

Driver Parallel Linesin kotisivut (Arkistoitu – Internet Archive)
Driver: Parallel Lines MobyGamesissa (englanniksi)
Dolgoje (järvi Bolgatovan pitäjässä Opotškan piirissä)

| Dolgoje Долгое |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Opotškan piiri
Koordinaatit:  56°45′54″N, 29°15′50″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Aloljan valuma-alue
Laskuoja:  oja Aloljaan
Järvinumero:  01030000111102000025656
Mittaustietoja
Pituus:  1,8 km 
Leveys:  0,5 km 
Pinta-ala:  46,9 ha 
Tilavuus:  0,0014 km³ 
Keskisyvyys:  3 m 
Suurin syvyys:  5 m 
Valuma-alue:  1,3 km² 
Saaria:  ei saaria
 fiDolgoje 
Dolgoje (ven. Долгое) on järvi Luoteis-Venäjällä Pihkovan alueen Opotškan piirissä. Järven nimi ozero Dolgoje merkitsee pitkää (″Pitkäjärvi″), millä todennäköisesti viitataan järven pitkänomaiseen muotoon. Velikajan valuma-alueella on muitakin Dolgoje-järviä kuin tämä. Järvi sijaitsee Bežanitsyn ylängön tunnetulla järvialueella.
Maantietoa

Järvi on 1,8 kilometriä pitkä, 0,5 kilometriä leveä ja sen pinta-ala on 47 hehtaaria. Järven kapeus korostuu etenkin sen eteläpäässä, jossa suurin leveys on noin 150 metriä. Järven keskisyvyys on 3 metriä, mutta syvänteessä on 5 metriä vettä. Järvi on nykyään metsäinen järvi, vaikka aikoinaan sen ympärillä oli viljelytiloja. Sen kaakkoispuolella sijaitsee pieni Lahovon (ven. Лахово) kylä, jonka kautta kulkee pohjois-etelä-suuntainen pikkutie. Järven koillispuolella on puolen kilometrin päässä Šapkino (ven. Шапкино), jonka kautta kulkee Kudeverin (ven. Кудеверь) ja Duhnovon (ven. Духново) välinen pikkutie. Tiet risteävät heti järven pohjoispuolella.
Luontoarvoja

Järvessä elää ainakin hauki, ahven, pasuri, suutari, karppi, ruutana ja mutakala sekä Rutilus-suvun kaloja ja varsin yleinen rapu. Järven rannat ovat soistunutta metsämaata, jota rikkovat pienten niittyjen saarekkeet. Rannoilla on hiekkarantoja, joissa hiekan joukossa on myös kiveä ja soraa. Järven pohja on mutainen.
Vesistösuhteita

Dolgoje sijaitsee Aloljan valuma-alueella. Alolja on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Dolgoje sijaitsee Aloljan valuma-alueen rajalla, ja sen länsipuolella järvet laskevat Kudkaa pitkin ja pohjoispuolella Šestiä pitkin Velikajaan. Järven valuma-alueen koko on 1,3 neliökilometriä, ja sen noin neljä kilometriä pitkä laskuoja alkaa järven eteläpäästä, josta se virtaa kaakkoon päin kahden pienen Glazovskoje-järven (ven. Глазовское) kautta Aloljaan.
Huomautuksia

1 2 3 4  Kohteen pituus, leveys ja ympäristön kasvillisuus sekä asutus on tarkistettu Internetin karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
Don Hertzfeldt

Don Hertzfeldt
Don Hertzfeldt (s. 1. elokuuta 1976) on yhdysvaltalainen animaattori ja elokuvantekijä, jonka tuotantoon kuuluu mm. Oscar-ehdokkaaksi valittu Rejected (2000). Hänen animaatioelokuvansa ovat voittaneet yli sata palkintoa ja niitä on esitetty yli tuhannella elokuvafestivaalilla maailmanlaajuisesti.[lähde? ]
Alkuvaiheet ja opiskelu

Hertzfeldt syntyi Fremontissa, Kaliforniassa, jossa hän opiskeli paikallisissa kouluissa ja piirsi sarjakuvalehtiä. 15-vuotiaana hän alkoi opetella animaatiota videokameralla. Vuoden 2001 haastattelussa hän sanoo: ”Katsoin filmien jatkuvasti kasvavan, ja minua kiehtoivat visuaaliset efektit. Perheeni teki usein retkiä animaatiofestivaaleille San Franciscoon joka vuosi, joten kunnia vanhemmilleni siitä. Lopulta näin kaikki nuo klassiset piirrosfilmit läpi teinivuosieni. Mutta animaation valmistaminen minulle tapahtui ikään kuin sivutuotteena. Olen kirjoittanut ja piirtänyt asioita koko ikäni, ja tarinoideni animointi oli aina halvempaa tehdä ja näytti mielenkiintoisemmalta kuin pienen budjetin live-toiminta.”
Hertzfeldt on Film Studiesin ylioppilas Kalifornian yliopistosta Santa Barbarassa. Hän asuu ja tuottaa tällä hetkellämilloin? kaikki filminsä Santa Barbarassa.
Tekniikka

Hertzfeldtin filmeissä on usein ominaisuutena käsinpiirretyt tikku-ukot näyttelemässä dadaistisia kombinaatioita slapstickistä, absurdista, ja mustasta huumorista. Hertzfeldt luo yleensä filminsä perinteisillä kynä ja paperi-animaatioilla, ilman tietokoneiden apua. Sen sijaan hän kayttää 16 mm:n tai 35 mm:n filmikameroita ja usein vanhanaikaisia erikoisefekti-tekniikoita kuten moninkertaista valotusta, kameran sisällä olevaa mattaa, ja kokeellista valokuvausta (kuten nähdään suurena tehosteena nimikkeissä kuten The Meaning of Life ja Everything Will Be OK). Tämä antaa enemmän orgaanista tunnetta hänen töihinsä, selvimpänä ajoittaisissa stop-motion-animaatiosarjoissa (kuten Intermission in the Third Dimensionissa), sekä myös selluloidin käytössä ja keinojen piirtäminen visuaalisuuden osana (kuten Rejectedissä ja Genressä).[lähde? ]
Vuodesta 1999 Hertzfeldt on valokuvannut kaikki filminsä tähän päivään antiikkisella 35 mm:n Richardson-animaatiokameralla, jonka uskotaan olevan sama kamera, jolla kuvattiin moni alkuperäinen Tenavat-piirrosfilmi 1960- ja 1970-luvuillakenen mukaan?. Sen on uskottu olevan yksi viimeisistä sen laatuisista, jäljellä olevista, toimivista kameroista Amerikassa, ellei koko maailmassa, mutta Hertzfeldt pitää sitä välttämättömänä elementtinä filmiensä ja niiden ainutlaatuisten ominaisuuksien luonnissa.[lähde? ]
Filmografia

Ah, L'Amour (1995)
Genre (1996)
Lily and Jim (1997)
Billy's Balloon (1998)
Rejected (2000)
Welcome to the Show/Intermission in the Third Dimension/The End of the Show
The Meaning of Life (2005)
Everything Will Be OK (2006)
Untitled Second Chapter of Everything Will Be OK (2008)
It's Such a Beautiful Day (2012)
World of Tomorrow (2015)
Aiheesta muualla

Bitter Filmsin kotisivu (englanniksi)
The Animation Show'n kotisivu (englanniksi)
Eddie Fenech Adami

| Eddie Fenech Adami |
| --- | --- |

Maltan presidentti
 2004-2009  
Edeltäjä:  Guido de Marco
Seuraaja:  George Abela
Maltan pääministeri
 1998-2004 1987-1996  
Henkilötiedot
Syntynyt: 7. helmikuuta 1934 (ikä 90) Birkirkara
Ammatti:  lakimies
Puoliso:  Mary Fenech Adami
Lapset:  5
Tiedot
Uskonto:  roomalaiskatolinen
 Nimikirjoitus
Edward "Eddie" Fenech Adami (s. 7. helmikuuta 1934, Birkirkara) on maltalainen poliitikko. Hän toimi maansa presidenttinä 2004-2009 ja pääministerinä vuosina 1987–1996 ja uudelleen 1998–2004.
4. huhtikuuta 2004 hänet valittiin maan seitsemänneksi presidentiksi. Hänen edeltäjänsä oli Guido de Marco.
Fenech Adami liittyi 1960-luvun alussa Maltan nationalistipuolueeseen ja vuonna 1969 hänet valittiin parlamenttiin. Hän on naimisissa ja hänellä on viisi lasta.